[image: image1.jpg]i Ajuntament de Solsona



 

	 
	ACTA 


	Expedient núm.: 
	Òrgan col·legiat: 

	JGL/2020/11 
	La Junta de Govern Local 


 
	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	16 de març de 2020 

	Durada 
	des de les 19.00 fins a les 20.30 hores 

	Lloc 
	Saló de sessions de la casa consistorial 

	Presidida per 
	David Rodríguez i González 

	Secretària actal.
	Montserrat Codina i Serra


 
	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Rosó Barrera i Call
	1r tinenta d’alcaldia
	Sí

	Ramon Montaner i Viladrich
	2n tinent d’alcaldia
	Sí

	Judit Gisbert i Ester
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	Sí


Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2020/10 de la Junta de Govern Local de la sessió duta a terme el dia 9 de març de 2020, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACTIVITATS INNÒCUES
	Expedient 486/2020. Règim de comunicació – oficina de serveis professionals per a explotacions forestals (exp. AI 03/2020)

	Favorable
	Tipus de votació: unanimitat

	El regidor delegat de Medi Ambient, Ramon Montaner i Viladrich, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6,  titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011.


 
	Expedient 465/2020. Règim de comunicació – consulta de fisioteràpia (exp. AI 04/2020)

	Favorable
	Tipus de votació: unanimitat

	El regidor delegat de Medi ambient, Ramon Montaner i Viladich, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6,  titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011.


AFERS SOCIALS 
	Expedient 275/2020. Fons d'Emergència Social – aportació econòmica 2020 

	Favorable
	Tipus de votació: unanimitat

	Vist que la Junta de Govern Local, en la sessió duta a terme el dia 10 de febrer de 2020, acordà ingressar al compte del Fons d’emergència social la quantitat de cinc mil euros (5.000,00 €);
Atès el compromís municipal d’aportar aquest any deu mil euros (10.000,00 €) al Fons d’emergència social;
Atès que a la partida 2310-48009 hi ha consignació suficient per atendre l’aportació de l’exercici 2020;
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda ingressar al compte del Fons d’emergència social els cinc mil euros (5.000,00 €) restants, corresponents a l’any 2020, de la partida 2310-48009 del pressupost de despeses de l’exercici 2020.


	Expedient 429/2020. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord de la Junta de Govern Local d’11 d’abril de 2016.
Vist l'informe emès per l'assistent social de l'Ajuntament, exp. 2018/00094 FS2020,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar, per pagar el lloguer d'un habitatge corresponent al mes de febrer, un ajut de tres-cents cinquanta euros (350,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 430/2020. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord de la Junta de Govern Local d’11 d’abril de 2016.
Vist l'informe emès per l'assistent social de l'Ajuntament, exp. 2018/00190 FS2020,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda atorgar, per pagar el lloguer d'un habitatge corresponent al mes de febrer, un ajut de tres-cents seixanta-cinc euros (365,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


AIGUA
	Expedient 394/2020. Protocol d’autocontrol i gestió de la xarxa d’abastament d’aigua municipal

	Favorable
	Tipus de votació: unanimitat

	Atès que en el seu dia i per part de la Unitat d’Aigües de la Diputació de Lleida, es va redactar el Protocol d’Autocontrol i Gestió de la xarxa de subministrament d’aigua de l’Ajuntament de Solsona destinada al consum;
Atès que la Diputació de Lleida es fa càrrec també de les revisions de l’esmentat protocol, sense cap cost pels ajuntaments que ho sol·licitin;
Atès que es tracta d’un servei que presta a tots els municipis que disposen d’aquest tipus d’instal·lacions (legislació aplicable Reial decret 140/2003, de 7 de febrer), pel qual s’estableixen els criteris sanitaris de la qualitat de l’aigua de consum humà (BOE, 21 de febrer de 2003, apartat 5 de l’article 18);
Atès que s’han produït canvis a la xarxa municipal d’abastament d’aigua que caldria reflectir en el Protocol;
A proposta de la regidora delegada de Serveis i de l’alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda demanar a la Unitat d’Aigües de la Diputació de Lleida una revisió del Protocol d’Autocontrol i Gestió de la xarxa d’abastament d’aigua del nostre municipi sense cap cost per aquest Ajuntament.


	Expedient 506/2020. Lectura dels comptadors d’aigua dels abonats al servei municipal d’aigües corresponent al 1r trimestre de 2020 

	Favorable
	Tipus de votació: unanimitat

	Atès que pertoca efectuar la lectura dels comptadors d’aigua dels abonats al servei municipal d’aigües corresponent al 1r trimestre de 2020;
Vist el Decret d’alcaldia 94/2020 de 13 de març, així com la resta de la normativa dictada tant a nivell estatal com autonòmic en relació a les mesures a prendre per evitar el contagi i la propagació del Covid-19;
Atès que cal evitar l’accés dels treballadors del servei als domicilis dels abonats per efectuar la lectura i garantir així la seguretat, tant dels treballadors com dels residents als domicilis;
Atès, també, que l’endarreriment en les lectures podria comportar l’acumulació de consum per a la lectura del trimestre següent i alterar els trams;
A proposta dels regidors delegats de Serveis i d’Hisenda,
La Junta de La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda realitzar una lectura estimada del 1r trimestre de 2020. En tot cas, aquelles possibles anomalies que es detectin es regularitzaran, de manera individual, en lectures i facturacions posteriors. 


CONTRACTACIÓ 
	Expedient 258/2020. Contracte menor de servei – Manteniment dels parcs infantils municipals

	Favorable
	Tipus de votació: unanimitat

	Vist l'informe justificatiu de la necessitat del contracte emès per l’alcalde a data 10 de març de 2020, en el que es motiva la necessitat i idoneïtat d'efectuar un contracte menor de serveis pel tal adjudicar l'actuació del contracte de manteniment dels parcs infantils municipals amb codi CPV 77313000-7 (serveis de manteniment de parcs);
Vist que es justifica aquesta contractació atès que és necessari assegurar que aquests equipaments urbans tan sensibles com els parcs infantils estiguin mantinguts seguint les normatives preceptives, nets i amb tots els elements funcionant perfectament i sense suposar cap perill;
Vist que l’Ajuntament va sol·licitar tres pressupostos a tres empreses amb capacitat d’obrar i habilitat professional per a dur a terme aquesta tasca, i aquestes han presentat en temps i forma els pressupostos següents:
- Miralda espais i serveis, SL, ha presentat el pressupost núm. 2020/151, de data 10 de febrer de 2020, per l’import de 8.470,00 € (IVA inclòs)
- Happyludic, ha presentat el pressupost núm. HPY/20200754, de data 2 de març de 2020, per l’import de 8.941,90 € (IVA inclòs)
- Sant Sebastià, SL, ha presentat el pressupost núm. 1974/20200162, de data 2 de març de 2020, per l’import de 10.224,50 € (IVA inclòs);
Vist l’informe-proposta d’adjudicació del servei emès pel cap de la brigada de l’Ajuntament, a data 13 de març de 2020, en el que esmenta «Una vegada vistes les ofertes, totes elles s’han adaptat a les especificacions, descripcions i amidaments que ha facilitat l’Ajuntament de Solsona, es considera que l'oferta econòmicament més avantatjosa és la presentada per Miralda espais i serveis, SL, per un import total de 7.000,00 € (IVA exclòs), més 21% d’IVA, el que fa un total de 8.470,00 €»;
Vist que el present contracte té una durada inferior a 1 any i no és objecte de cap pròrroga;
Vist que el present contracte té un pressupost base de licitació de 7.000,00 €, i per tant és inferior a 15.000,00 € atès que es tracta d'un contracte de serveis/subministraments;
Vist que en el present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació;
Vist que el contractista proposat no ha subscrit més contractes menors amb prestacions que siguin equivalents que individualment o conjuntament superin els 15.000,00 € atès que es tracta d'un contracte de serveis/subministraments, durant el present exercici pressupostari;
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de Contractes del sector públic,
La Junta de Govern Local, en virtut de les facultats que té delegades per decret d'alcaldia 209/2019, de 7 de juliol, per unanimitat dels assistents, acorda:
Primer. Adjudicar el contracte menor de serveis "Manteniment dels parcs infantils municipals", al contractista Miralda espais i serveis, SL, amb CIF núm. B67464909, per un import de 7.000,00 € (IVA exclòs), més 21% d’IVA, el que fa un total de 8.470,00 €.
Segon. Autoritzar i disposar, per un import de la despesa que per aquest Ajuntament representa la present contractació, amb càrrec a l'aplicació pressupostària 1710 21002 per a l’exercici 2020.
Tercer. Designar com a responsable el cap de la brigada d’obres i serveis de l’Ajuntament de Solsona.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari en el termini de deu dies a partir de la signatura de la resolució.


CULTURA
	Expedient 507/2020. Creu de Sant Jordi a l’Orfeó Nova Solsona 

	Favorable
	Tipus de votació: unanimitat

	El proppassat dia 10 de març la Generalitat de Catalunya va concedir la Creu de Sant Jordi a l’Orfeó Nova Solsona, per la seva contribució a la propagació dels ideals cívics, ètics i estètics de la música coral, la tradició musical catalana i la cançó popular, com a base i essència de la música nacional.
Atès que aquesta concessió representa el més alt reconeixement a la trajectòria centenària i compromesa amb la cultura solsonina i catalana de l’Orfeó Nova Solsona;
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda felicitar l’Orfeó Nova Solsona pel reconeixement del que ha estat objecte i demanar-li que el faci extensiu a cantaires, excantaires, directors, exdirectors, presidenta i expresidents.


EDUCACIÓ
	Expedient 471/2020. III Jornades Pedagògiques del Solsonès – ajut econòmic

	Favorable
	Tipus de votació: unanimitat

	Vista la sol·licitud presentada i subscrita per Josep Maria Porredón i Bantolra, director de l'Institut Francesc Ribalta, amb NIF núm. Q7555280B, en què demana un ajut econòmic per pagar les despeses que ocasionarà l’organització de les III Jornades Pedagògiques del Solsonès que es durà a terme el dia 28 de març;
A proposta de la regidora delegada d’Educació,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir un ajut de cent seixanta-quatre euros (164,00 €), per fer front a les despeses d’un dels ponents. Atesa la situació excepcional de suspensió d’activitats, la concessió de l’ajut queda condicionada a la realització efectiva de les jornades.


GOVERNACIÓ
	Expedient 463/2020. Baixa de la llicència del gual núm. 121 

	Favorable
	Tipus de votació: unanimitat

	Vista la sol·licitud de baixa de la llicència del gual núm. 121;
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir la baixa sol·licitada.


	Expedient 481/2020. Digital Media Lab Production, SL – filmació d'un anunci publicitari

	Desfavorable
	Tipus de votació: unanimitat

	Vista la sol·licitud de Digital Media Lab Production, SL, amb NIF núm. B63216352, en què demana autorització per dur a terme la filmació d’un anunci publicitari, per una marca de cotxe, el dia 25 de març, de les 7.00 a les 19.00 hores, a la zona de la plaça Major i plaça de Palau i al carrer del Rossinyol; també demana autorització per col·locar el material tècnic i l’equip artístic de rodatge a les zones del set de rodatge, autorització per a realitzar talls intermitents del trànsit i de vianants, d’una durada màxima de dos minuts, només en el moment de rodar les accions, que es prohibeixi l’estacionament de cotxes a les zones de filmació, autorització per a accedir amb el cotxe protagonista així com els de figuració al set dels rodatges i autorització per aparcar els vehicles de rodatge al pàrquing situat a la zona de sota el Pont i al carrer de Pere Màrtir Colomés, a la zona propera de la filmació del carrer del Rossinyol, realitzant la reserva dels espais, des de les 18,00 hores, del dia 24 de març
Vist l’informe 106/2020 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que, vista la situació d’emergència de la salut pública d’abast internacional que s’està vivint en aquests moments per prevenir i controlar la infecció del Covid-19, no es pot autoritzar cap actuació a la via pública.


	Expedient 451/2020. Setmana Santa 2020 – instal·lació xurreria

	Desfavorable
	Tipus de votació: unanimitat

	Vista la sol·licitud de permís per instal·lar una xurreria del 10 al 13 d'abril durant la Setmana Santa;
Atesa la situació actual d’excepcionalitat, 
Vist l’informe 101/2020 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que es denega la seva sol·licitud.


	Expedient 448/2020. Sol del Solsonès – parada per la Diada de Sant Jordi

	Favorable
	Tipus de votació: unanimitat

	Vista la sol·licitud presentada i subscrita per Mònica Serra i Serra, presidenta del Sol del Solsonès, amb NIF núm. G25511205, en què demana permís per instal·lar dues parades de venda de roses i llibres el dia 23 d’abril, Diada de Sant Jordi, i poder-les ubicar una al portal del Pont i l'altra a la sortida del portal del carrer del Castell i demana poder disposar a cada parada d'un tauler i dues cadires;
Vist l'informe 98/2020 emès per la Policia Local i a proposta de l'alcalde i de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita. Pel que fa a la ubicació de les parades, haurà de seguir les indicacions de la Policia Local i la del portal del Pont haurà de col·locar-se a continuació del Pou de Gel. No obstant això, i atès l’estat d’alarma decretat per fer front al coronavirus i a la possibilitat d’ajornar els actes del dia del llibre, l’autorització resta condicionada a les mesures que siguin vigents el dia 23 d’abril. En aquest sentit, l’Ajuntament informarà prèviament la sol·licitant de la vigència de l’autorització.


	Expedient 449/2020. Llibreria Jobis – parada per la Diada de Sant Jordi

	Favorable
	Tipus de votació: unanimitat

	Vista la sol·licitud presentada i subscrita per Xavier Obiols i Sánchez, amb DNI núm. ***9695**, titular de la llibreria Jobis, en què demana permís per instal·lar dues parades de venda de llibres el dia 23 d’abril, Diada de Sant Jordi, una a la cantonada de la carretera de Torà amb el carrer de Sant Jaume i poder disposar d’una plaça d’aparcament, i l’altra al passeig de Sant Antoni M. Claret;
Vist l'informe 99/2020 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita. Pel que fa a la ubicació de les parades, haurà de seguir les indicacions de la Policia Local. La parada de la cantonada de la carretera de Torà amb el carrer de Sant Jaume, haurà de garantir la seguretat dels vianants. No obstant això, i atès l’estat d’alarma decretat per fer front al coronavirus i a la possibilitat d’ajornar els actes del dia del llibre, l’autorització resta condicionada a les mesures que siguin vigents el dia 23 d’abril. En aquest sentit, l’Ajuntament informarà prèviament el sol·licitant de la vigència de l’autorització.


	Expedient 450/2020. Parada per la Diada de Sant Jordi

	Favorable
	Tipus de votació: unanimitat

	Vista la sol·licitud presentada i subscrita per Antoni Fernández i Solà, amb DNI núm. ***4912**, en què demana poder instal·lar una parada el dia 23 d'abril, Diada de Sant Jordi, per vendre llibres i roses;
Vist l'informe 100/2020 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que només es podran vendre llibres que hagin estat escrits pel sol·licitant i no es podran vendre roses naturals. Pel que fa a la ubicació de la parada, haurà de seguir les indicacions de la Policia Local. No obstant això, i atès l’estat d’alarma decretat per fer front al coronavirus i a la possibilitat d’ajornar els actes del dia del llibre, l’autorització resta condicionada a les mesures que siguin vigents el dia 23 d’abril. En aquest sentit, l’Ajuntament informarà prèviament el sol·licitant de la vigència de l’autorització.


	Expedient 457/2020. Tarja de proximitat per a l'accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de concessió de la tarja de proximitat per a l’accés de vehicles al nucli antic mitjançant control remot;
Atès que compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita.


	Expedient 473/2020. Tarja de resident al nucli antic – zona verda

	Favorable
	Tipus de votació: unanimitat

	Vista la sol·licitud de concessió de la tarja de resident al nucli antic;
Atès que compleix amb els criteris previstos al punt 11 de l’article 43.2 de l’Ordenança General de Circulació de Solsona;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita.


HISENDA
	Expedient NT.2015/59. Retorn bestreta obra "Restauració d'un tram de la muralla al passeig del Vall Calent"

	Favorable
	Tipus de votació: unanimitat

	El Departament de Cultura de la Generalitat de Catalunya concedí una subvenció  de l’import de 31.004,00 € a l’Ajuntament de Solsona  per a l'execució de l'obra titulada "Restauració d'un tram de la muralla al passeig del Vall Calent", amb CLT 004/18/00095 i RE 3697, dels quals  ja hi ha cobrada una bestreta per l’import de 24.835,20 €.
Es preveia que part del pressupost de l’obra es podria finançament amb una subvenció del Ministerio de Fomento, dins el programa 1,5% Cultural, però, malauradament, l’Ajuntament no es podrà acollir a la convocatòria ja que no té inscrit, a favor seu, la muralla al Registre de la Propietat, característica que és imprescindible per a ser un requisit de la convocatòria.
Atès que l’Ajuntament ja està treballant per poder inscriure el tram de la muralla al Registre de la Propietat per poder demanar la subvenció en el proper exercici;
A proposta del regidor delegat d’Hisenda i de l’alcalde,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda:
1. Presentar la renúncia a la tramitació de la subvenció per a l'execució de l'obra titulada "Restauració d'un tram de la muralla al passeig del Vall Calent", amb CLT 004/18/00095 i RE 3697.
2. Retornar al Departament de Cultura de la Generalitat de Catalunya  l’import de la bestreta de 24.835,20 €.


	Expedient 67/Mj.47.2014 - Mj3/11.04.2016. Llicència urbanística – retorn fiança gestió de runes

	Favorable
	Tipus de votació: unanimitat

	Vista la sol·licitud de devolució de la fiança que va dipositar en concepte de gestió de runes de les obres de construcció d’un habitatge unifamiliar aïllat en sòl no urbanitzable (exp. Mj3/11.04.2016); 
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda retornar al sol·licitant la fiança esmentada per un import de dos-cents setanta-sis euros amb deu cèntims (276,10€). 


	Expedient 67/Mj.124.2016 - Mj1/16.01.2017. Llicència urbanística – retorn fiança gestió de runes

	Favorable
	Tipus de votació: unanimitat

	Vista la sol·licitud de retorn de la fiança que va dipositar en concepte de gestió de runes de les obres per construir un habitatge unifamiliar aïllat, (exp. Mj1/16.01.2017);
Vist l'informe emès pels Serveis Tècnics Municipals i a proposta de l’alcalde i del regidor delegat d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda retornar al sol·licitant la fiança esmentada per un import de cent vuitanta-tres euros amb un cèntim (183,01€). 


PERSONAL
	Expedient 1892/2019. Convocatòria C08/2019 – Enginyer/a

	Favorable
	Tipus de votació: unanimitat

	Vist que la Junta de Govern Local en la sessió del dia 9 de desembre de 2020 aprovà les bases de la convocatòria per cobrir una plaça d’enginyer/a, com a personal laboral fix per torn lliure i constitució d’una borsa de treball;
Vist que les bases reguladores que regeixen la convocatòria es van publicar al BOPL núm. 247 de data 24 de desembre de 2019 i al DOGC núm. 8031 de 27 de desembre de 2019, al taulell d’anuncis i al web de l’ajuntament de Solsona;
Vist que el Tribunal qualificador de la fase de mèrits i d’oposició es va reunir el dia 4 de març de 2020;
Vist que els aspirants van realitzar la prova pràctica de coneixements el mateix dia 4 de març de 2020 a la sala cultural de l’ajuntament de Solsona;
Vist que en data 10 de març de 2020 el tribunal qualificador va entrevistar els 4 candidats que havien superat la fase d’oposició.
Vista la proposta de nomenament del tribunal qualificador del dia 10 de març de 2020, en relació amb les proves de selecció per contractar un enginyer/a amb les característiques següents:
- Codi de convocatòria: C08/2019
- Denominació del lloc: Enginyer/a
- Grup de classificació: A2
- Tipus de relació: Personal laboral fix
- Dedicació: Completa
- Complement destí: 21
- Complement específic anual: 9.060,80 €.
Vista la documentació acreditativa de les condicions de capacitat i requisits exigits en la convocatòria aportada pels aspirants proposats, i de conformitat amb el que disposa l’article 82 del Reglament del personal al servei de les entitats locals, aprovat pel Decret 214/1990, de 30 de juliol, i l’article 21.1.h) de la Llei 7/1985, de 2 d’abril, de bases del règim local;
La Junta de Govern Local en virtut de les facultats que té delegades per decret de l’Alcaldia 209/2019, de 7 de juliol, i per unanimitat dels assistents, acorda:
Primer. Aprovar la proposta del tribunal qualificador i contractar, a partir del dia 14 d’abril de 2020, Ramon Besora i Vives, amb DNI núm. ***4309**, mitjançant un contracte laboral indefinit a temps complet per cobrir el lloc d’enginyer, grup A2.
Segon. Constituir la borsa de treball, també anomenada borsa de reposició de la plaça d’enginyer/a esmentada, amb les persones que han superat el procés de selecció, obtenint un mínim de 15 punts en la fase d’oposició, i no han resultat contractades, a fi que pugi ser utilitzada en futures crides que poguessin resultar necessàries per cobrir vacants temporalment degudes a baixes per malaltia, maternitat, etc. La borsa serà ordenada segons la puntuació obtinguda:
1.- Alberto Parra i Martínez, amb DNI núm. ***4514**
2.- Eva Torrent i Trilla, amb DNI núm. ***9567**
3.- David Ribalta i Culell, amb DNI núm. ***9338**.
Tercer. Notificar aquesta resolució als aspirants nomenats.
Quart. Comunicar aquesta resolució al Registre de Personal d’aquest ajuntament per al seu coneixement i efectes.


	Expedient 464/2020. Permís per formació

	Favorable
	Tipus de votació: unanimitat

	Vista la sol·licitud de permís per formació per assistir a la sessió "Jornada d'actualització de Tresoreria", organitzada pel Col·legi de Secretaris, Interventors i Tresorers d'administració local de Barcelona, que s'impartirà a Barcelona el dia 8 de maig de 2020;
Vist el que estableix el pacte-conveni de l'Ajuntament de Solsona a l'article 10 i a l'article 28.2.
A proposta del regidor delegat d'Hisenda i Administració,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada, autoritzar les hores de formació coincidents amb la jornada laboral i abonar el cost del curs i les despeses pels desplaçaments tal i com estableix l'article 28.2 del pacte-conveni de l'Ajuntament de Solsona. Una vegada finalitzada la formació caldrà fer arribar el certificat corresponent.


SERVEIS
	Expedient 496/2020. Avaria canonada general – C/ Serrat del Mingo, 44

	Favorable
	Tipus de votació: unanimitat

	Vista la sol·licitud que demana que es duguin a terme les actuacions necessàries a la canonada general, pels problemes de taponament a les canonades del seu habitatge, situat al carrer del Serrat del Mingo, 44;
A proposta de la regidora delegada de Serveis,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda comunicar al sol·licitant que l'Ajuntament ha realitzat les actuacions convenients per garantir que a la canonada general no hi hagi cap taponament.


URBANISME 
	Expedient 467/2020. Estabilitat talús Serrat d'en Mingo (zona Tossal)

	Favorable
	Tipus de votació: unanimitat

	Vista la sol·licitud que demana que se’ls informi de les finques veïnes que poden haver ocasionat els despreniments i provocat els danys a la nau de l’empresa;
Atès que la policia local el passat 24 de gener de 2020 va emetre un informe sobre l'esllavissada de terra produïda a la carretera de Bassella, 105, que coincideix amb l’àmbit que descriu el senyor Roma;
Atès que és urgent posar solució a l’estabilitat d’aquest talús;
Atès que les obres de consolidació del talús les han de dur a terme els propietaris de l’àmbit, quedant totalment al marge l’Ajuntament de Solsona degut a que no afecta a cap terreny de titularitat municipal;
A proposta de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Trametre a la part interessada còpia de l’informe emès per la Policia Local, el dia 24 de gener de 2020, i còpia dels titulars cadastrals dels terrenys que delimiten amb la propietat d’EAMSA 75, SA.
2. Notificar aquest acord a tots els propietaris de l’àmbit, advertint que és de la seva responsabilitat donar una solució immediata a l’estabilitat del talús, i dur a terme les obres necessaris per aconseguir-la.


	Expedient 752/2019. Projecte d'urbanització del Pla parcial del subsector 1 del sector F "Cabana del Silo"

	Favorable
	Tipus de votació: unanimitat

	El Ple de l’Ajuntament de Solsona, en la sessió del dia 26 de gener de 2018, aprovà definitivament l’avanç del Pla parcial del sector F que preveia la divisió en subsectors de l’àmbit; en la mateixa sessió també s’aprovà definitivament el Pla parcial del subsector 1 del sector F "Cabana del Silo". En aquesta sessió plenària també s’acordà procedir a la publicació i notificació dels expedients un cop es disposés del Text refós amb la incorporació de les esmenes detallades als informes respectius de la Comissió Territorial d’Urbanisme de la Catalunya Central de data 16 de gener de 2018.
La Junta de Govern Local, en sessió duta a terme el dia 10 de desembre de 2018, adoptà l’acord de publicar l’aprovació definitiva de l’avanç del Pla parcial del sector F en el Butlletí Oficial de la Província de Lleida i el Pla parcial del subsector 1 del sector F en el Diari Oficial de la Generalitat de Catalunya.
La publicació del Pla es va efectuar en el Diari Oficial de la Generalitat de Catalunya núm. 7785, del dia 10 de gener de 2019.
Ramon Padullés i Rosell, en representació dels propietaris que disposen de la majoria de terrenys de l’àmbit del subsector 1, el dia 18 d’abril de 2019, amb registre d’entrada núm. 1233, presentà el projecte d’urbanització de l’esmentat àmbit, per a la seva aprovació. 
La Junta de Govern Local, previ informe dels Serveis Tècnics Municipals, en la sessió del dia 15 de juliol de 2019, aprovà inicialment el projecte d’urbanització  del subsector 1, sector F “Cabana del Silo”.
L’acord d’aprovació inicial es publicà en el taulell d’anuncis i a la seu electrònica de l’Ajuntament de Solsona, en el Butlletí Oficial de la Província de Lleida núm. 142, del dia 24 de juliol de 2019, es donà audiència als interessats, i a les companyies afectades de serveis i tot això a l'efecte de que poguessin formular-se quantes al·legacions, suggeriments o reclamacions els interessats estimessin pertinents.
Les companyies a les quals es notificà l’expedient són: Electra del Cardener, SA, Elèctrica de Guixers Energia, SL, Nedgia Catalunya, SA, Telefónica de España SAU-Movistar, Indesol del Solsonès, SL i Mancomunitat d’Abastament d’Aigües dels Solsonès. 
L’expedient va estar exposat al públic des del dia 25 de juliol de 2019 i fins el dia 25 de setembre de 2019 (conforme la disposició addicional desena del Decret legislatiu 1/2010, de 3 d’agost, pel qual s’aprova el Text refós de la Llei d’urbanisme, la tramitació de les figures de planejament s’amplien en un mes en cas que la tramitació coincideixi total o parcialment amb el mes d’agost).
El dia 31 de juliol de 2019, amb registre d’entrada núm. 2534, Esteve Gangolells i Sampons, presentà un escrit demanant informació sobre l’expedient aprovat i que li fou tramesa el dia 2 d’agost de 2019, amb registre de sortida núm. 1671, amb acusament de rebut del dia 5 d’agost de 2019.
El dia 24 de setembre de 2019, amb registre d’entrada núm. 2885, (certificat a l’oficina de correus el dia 19 de setembre de 2019) Esteve Gangolells i Sampons presentà un escrit d’al·legacions en que es posa de manifest aspectes ja al·legats en anteriors al·legacions presentades referents a la tramitació del pla parcial, la divisió de sectors, el projecte de reparcel·lació i els estatuts i bases de la Junta de Compensació però que no entra en valoracions dels aspectes propis d’un projecte d’urbanització.
Les companyies dels serveis afectats presentaren els escrits que tot seguit es detallen:
· La Mancomunitat d’Abastament d’Aigües del Solsonès, en endavant MAAS, presentà un escrit el dia 24 de juliol de 2019, amb registre d’entrada núm. 854, en què valida la nova proposta de traçat de la canonada d’aigua de la MAAS, informa de les actuacions a realitzar durant l’execució de les obres d'urbanització i la restitució de la canonada afectada, proposa l’estudi de l’alternativa d’utilització de canonada de fosa dúctil DN 200 en lloc de la canonada de polietilè prevista en projecte i incideix que el cost de les obres les ha de suportar l’empresa urbanitzadora.
· Nedgia Catalunya, SA, presentà un escrit el dia 12 de novembre de 2019, amb registre d'entrada núm. 431, en què valida la proposta inclosa en el projecte, estableix una condició i informa de l’operatiu en cas de necessitar més informació sobre les instal·lacions de l’empresa.
El dia 26 de febrer de 2020, amb registre de sortida núm. 365, es requerí a Ramon Padullés i Rosell que presentés un Text refós del projecte d’urbanització que incorporés els aspectes que recollien l’informe emès pels serveis tècnics municipals el dia 24 de febrer de 2020.
El Text refós es presentà el dia 5 de març de 2020, amb registre d’entrada núm. 172.
En relació al projecte de Text refós presentat, els Serveis Tècnics Municipals, en data 13 de març de 2020, han informat que s’esmena la majoria d’aspectes requerits però en relació a la canonada d’aigua de la MAAS del Solsonès, diu:
«El projecte presentant inicialment preveia una canonada d’aigua en un nou traçat i l’eliminació de la vella.
L’actual projecte presentant preveu la construcció d’una nova canonada i el manteniment en la canonada vella de fibrociment a mode de by-pas.»
El RD 140/2003, pel qual s’estableixen els criteris sanitaris de qualitat de l’aigua de consum humà, obliga a substituir abans de l’any 2012 tots els elements de la xarxa d’abastament, peces especials, tubs, connexions, etc.).
L’ordre ministerials de 7 de desembre de 2001 per la qual es modifica l ‘annex i el RD 1406/1989, de 10 de novembre, pel que s’imposen limitacions a la comercialització i l’ús de productes amb fibres d’amiant que estaven instal·lats o en funcionament abans de l’entrada en vigor de l’ordre, serà permès dins a l’eliminació o fi de la seva vida útil.
La vida útil de les canonades de fibrociment és de 40-50 anys. Atenent que la canonada de la MAAS es va instal·lar a l’inic dels anys 80 del segle passat, ens trobem doncs amb una instal·lació pràcticament obsoleta.
La MAAS en totes les manifestacions fetes al respecte reflecteix el risc de que la canonada a substituir es vegi afectada per les obres d’urbanització.
Vist que es considera injustificat i inversemblant la proposta presentada, ara que preveu el manteniment de la canonada actual,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
Primer. Desestimar, pels motius expressats en l'informe els Serveis Tècnics de data 24 de febrer de 2020, del qual es remetrà còpia als interessats juntament amb la notificació del present acord, l’al·legació presentada el dia 24 de setembre de 2019, amb registre d’entrada núm. 2885, (certificat a l’oficina de correus el dia 19 de setembre de 2019) per Esteve Gangolells i Sampons, en què es posa de manifest aspectes ja al·legats en anteriors al·legacions presentades referents a la tramitació del pla parcial, la divisió de sectors, el projecte de reparcel·lació i els estatuts i bases de la Junta de Compensació però que no entra en valoracions dels aspectes propis d’un projecte d’urbanització.
Segon. Estimar, pels motius expressats en l'informe dels Serveis Tècnics Municipals de data 24 de febrer de 2020, del qual es remetrà còpia als interessats juntament amb la notificació del present acord i, en conseqüència, introduir en el projecte les modificacions indicades en aquest informe, als escrits presentats per les companyies de serveis afectats següents:
1. La MAAS, presentà un escrit el dia 24 de juliol de 2019, amb registre d’entrada núm. 854, en què valida la nova proposta de traçat de la canonada d’aigua de la MAAS, informa de les actuacions a realitzar durant l’execució de les obres d’urbanització i la restitució de la canonada afectada, proposa l’estudi de l’alternativa d’utilització de canonada de fosa dúctil DN 200 en lloc de la canonada de polietilè prevista en projecte i incideix que el cost de les obres les ha de suportar l’empresa urbanitzadora.
2. Nedgia Catalunya, SA, presentà un escrit el dia 12 de novembre de 2019, amb registre d’entrada núm. 431, en què valida la proposta inclosa en el projecte, estableix una condició i informa de l’operatiu en cas de necessitar més informació sobre les instal·lacions de l’empresa.
Tercer. Aprovar definitivament el projecte d'urbanització Projecte d’urbanització del Pla parcial del subsector 1 del sector F "Cabana del Silo" que es tramita a instància de Ramon Padullés i Rossell, en representació de Solicelgrat, SL, condicionat a que els promotors de l’àmbit acceptin les condicions següents:
1. Cal col·locar un pou de registre a la xarxa de sanejament, aigües de pluja, a l’àmbit del carrer 1; el tram té una longitud molt superior als 40 m sense cap registre.
2. Caldrà efectuar les cales suficients per determinar amb exactitud la situació de la canonada de la xarxa municipal de subministrament d’aigua i adoptar la solució final a la situació existent contrastada.
3. En relació a la canonada de la xarxa de la MAAS:
· Cal reconduir la solució de la xarxa a la proposada en la proposta anterior, presentada a l'Ajuntament el 18 de gener de 2020 amb núm. de registre 2020-E-RE-45.
· Ates el risc de que la canonada en servei es vegi afectada per les obres d’urbanització, caldrà realitzar prèviament la nova canonada, posant-la en servei, després de fer-hi les necessàries proves d’estanquitat i pressió. Caldrà planificar acuradament la connexió de la nova canonada i la desconnexió de l’existent per evitar afectacions al servei.
· Cal que la canonada de fibrociment de la MAAS inutilitzada, sigui retirada i reciclada adientment.
Segon. Aprovat definitivament el projecte, cal:
· Abans de l'inici de l'obra, incorporar a l'expedient: document que acrediti que el peticionari es compromet a reparar els mals que podria ocasionar en els béns de domini públic i a reposar els elements dels serveis, paviments, etc que resultin afectats. Nomenament dels tècnics directors. Nomenament del contractista encarregat de l’execució de l’obra. Document d’acceptació d’un dipòsit de residus signat per un gestor autoritzat i contracte específic amb l’empresa inscrita al Registre d’Empreses amb Risc d’Amiant (RERA), autoritzada per la manipulació, recollida, tractament i transferència del residu en el cas de la canonada de fibrociment de la MAAS que cal anul·lar (recordar que en finalitzar l’obra caldrà presentar a l’Ajuntament el corresponent certificat acreditatiu de la gestió dels residus, indicant la quantitat i el tipus de residus lliurats).
· Recordar que l’Ajuntament exigirà la gravació interior de les xarxes de clavegueram per comprovar la seva correcta execució junt a la documentació prèvia a lliurar abans de la recepció de les obres executades (cal suposar que en base a l’anterior requeriment, el pressupost del projecte corresponent a la partida del control de qualitat ja inclou aquesta despesa).
Tercer. Durant l’execució de les obres cal tenir en compte el següent:
· No efectuar cap connexió a les xarxes municipals de serveis sense la corresponent supervisió dels responsables tècnics municipals.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i, en particular, allò referent a la neteja i manteniment de la via pública.
· En cas de preveure una ocupació de la via pública a causa de les obres a executar (extracció de runes, amuntegament de material, afectacions de serveis fora àmbit...) caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants.
· Cal comunicar a l’Ajuntament l’inici de les obres i establir un calendari de visites i seguiment de l’execució de les obres. 
Quart. Publicar la present resolució en el Butlletí Oficial de la Província de Lleida a l'efecte del seu general coneixement. Així mateix, estarà a la disposició dels interessats a la seu electrònica d'aquest Ajuntament [adreça https://www.ajsolsona.cat/ca/seu-electronica]. 
Cinquè. Notificar a tots els interessats la present Resolució amb indicació dels recursos pertinents.


VARIS
	Expedient 484/2020. Mesures per  a la prevenció i  el control de la infecció ocasionada per la COVID-19 

	Favorable
	Tipus de votació: unanimitat

	Per decret d’Alcaldia 93/2020, de 12 de març, es va adoptar un seguit de mesures de funcionament per a tots els equipaments, serveis municipals i activitats que organitza el consistori. Una de les mesures adoptades era l’anul·lació del mercat setmanal dels divendres dies 13 i 20 de març, mesura que es mantenia en el decret d’Alcaldia 95/2020, de 13 de març.
Per Decret d’alcaldia 94/2020, de 13 de març, s’adoptava un seguit de mesures específiques en els centres de treball de l’Ajuntament de Solsona, seguint les recomanacions de les autoritats competents.
Vist el Reial decret 463/2020, de 14 de març, pel qual es decretava l’estat d’alarma per a la gestió de la crisi sanitària ocasionada per la COVID-19;
A proposta de l’alcalde, 
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda, mentre es mantingui l’estat d’alarma:

1.  Anul·lar el mercat dels divendres.
2. Pel que fa al mercat de dimarts, constituït únicament per quatre parades que abasteixen de productes alimentaris frescos, mantenir-ne l’autorització, espaiant més les parades (que continuaran situades a la plaça Major i el passeig del Pare Claret) i demanant també la corresponsabilitat de paradistes i consumidors per prendre totes les precaucions d’higiene possibles en la manipulació dels aliments i garantir la distància mínima entre persones.
3. Suspendre el servei de recollida comercial de cartró.
4. Suspendre el servei de recollida comercial de cartró del mercat setmanal.
5. Tancar al públic la deixalleria municipal.
6. Demanar la retirada temporal dels contenidors de roba recuperada de la via pública.
7. Pel que fa als centres de treball de l’Ajuntament de Solsona, en aquells llocs de treball en què sigui possible, s’optarà per la modalitat de teletreball. En aquest cas, els treballadors comptabilitzaran el nombre d’hores de treball realment efectuades cada jornada.
8. D’altra banda, se suspenen els treballs de la brigada municipal d’obres i jardins i del Servei Municipal d’Aigües. No obstant això, hi haurà treballadors de guàrdia en ambdós serveis per donar resposta a les urgències i incidències que puguin sorgir. En aquest cas, es respectaran les normes de seguretat adients per evitar la propagació del Covid-19.


	B) ACTIVITAT DE CONTROL 


	Sessió de la Junta de Govern Local

	Vist que a causa de la situació d’emergència de la salut pública d’abast internacional que s’està vivint en aquests moments per prevenir i controlar la infecció de la COVID-19 és convenient evitar o reduir aquelles situacions en què es produeixin concentracions de persones;
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda fixar la pròxima reunió de la Junta de Govern Local el dilluns 30 de març, a les 19.00 hores. En funció de la situació, es valorarà la possibilitat de celebrar la sessió per via telemàtica.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

